ബിജെപി സ്ഥാനാര്ത്ഥിക്ക് കിട്ടിയത് ഒരു വോട്ട് സ്വന്തം വീട്ടുകാര് പോലും വോട്ട് ചെയ്തില്ല പൊങ്കാലയിട്ട് സൈബര് ലോകം കോയമ്ബത്തൂര് : നാം ഒന്ന് നമുക്ക് ഒന്ന് ഈ ഒരു കാര്യം നമ്മള് കേട്ടിട്ടുണ്ടാകും. പക്ഷെ ഇതൊരു തെരഞ്ഞെടുപ്പില് കിട്ടിയ വോട്ട് ആകുമ്ബോള് അത് കൗതുകകരമാകും. തമിഴ്നാട്ടിലെ പഞ്ചായത്ത് തെരഞ്ഞെടുപ്പില് മത്സരിച്ച ബിജെപി സ്ഥാനാര്ഥി ഡി. കാര്ത്തിക്കിനാണ് ഈ ദുരവസ്ഥ നേരിടേണ്ടി വന്നത്. അഞ്ചംഗങ്ങള് അടങ്ങുന്ന കുടുംബത്തില് നിന്ന് ഒരു വോട്ട് മാത്രമാണ് കാര്ത്തിക്കിന് ലഭിച്ചത്. കോയമ്ബത്തൂരിലെ പെരിയനായ്ക്കന്പാളയത്തെ വാര്ഡ് തെരഞ്ഞെടുപ്പിലാണ് കാര്ത്തിക് ബിജെപിക്ക് വേണ്ടി മത്സരിച്ചത്. തന്റെ ചിത്രത്തിനൊപ്പം പ്രധാനമന്ത്രി നരേന്ദ്ര മോദി, ആഭ്യന്തര മന്ത്രി അമിത് ഷാ മറ്റ് ഏഴ് നേതാക്കളുടെ ചിത്രങ്ങള് കൂടി ഉള്പ്പെടുത്തിയാണ് കാര്ത്തിക്കിന്റെ തെരഞ്ഞെടുപ്പ് പ്രചാരണ പോസ്റ്റര് തയ്യാറാക്കിയത്. സംഭവം വൈറലായതോടെ ട്വിറ്ററില് Single_Vote_BJP എന്ന ഹാഷ്ടാഗും ട്രെന്റിങായി. എഴുത്തുകാരിയും സാമൂഹിക പ്രവര്ത്തകയുമായ മീന കന്ദസാമി ട്വീറ്റ് ചെയ്തത് ഇങ്ങനെ തദ്ദേശ സ്വയംഭരണ തിരഞ്ഞെടുപ്പില് ബിജെപി സ്ഥാനാര്ത്ഥിക്ക് ലഭിച്ചത് ഒരേ ഒരു വോട്ട്. മറ്റുള്ളവര്ക്ക് വോട്ടുചെയ്യാന് തീരുമാനിച്ച അദ്ദേഹത്തിന്റെ വീട്ടിലെ മറ്റ് നാല് വോട്ടര്മാരെയും ഓര്ത്ത് അഭിമാനിക്കുന്നു. കോണ്ഗ്രസ് നേതാവ് അശോക് കുമാര് ട്വിറ്ററില് ഇങ്ങനെ കുറിച്ചു കോയമ്ബത്തൂരില് അഞ്ച് അംഗങ്ങളുള്ള കുടുംബത്തില് നിന്ന് മല്സരിച്ച ബിജെപി സ്ഥാനാര്ഥിക്ക് കിട്ടിയത് ഒരു വോട്ട്. ഇങ്ങനെയാണ് തമിഴ്നാട് ബിജെപിയെ കൈകാര്യം ചെയ്യുന്നത്. തോല്വിക്ക് ശേഷം കാര്ത്തിക് പറഞ്ഞു ഞാന് ബിജെപിക്കുവേണ്ടി മത്സരിച്ചിട്ടില്ല. കാര് ചിഹ്നത്തില് ഞാന് സ്വാതന്ത്രനായാണ് മത്സരിച്ചത്. എന്റെ കുടുംബത്തിന് നാല് വോട്ടുകളുണ്ട്, എല്ലാ വോട്ടുകളും പഞ്ചായത്തിലെ നാലാം വാര്ഡിലാണ്. കുരുടംപാളയം പഞ്ചായത്തിലെ ഒന്പതാം വാര്ഡിലാണ് കാര്ത്തിക് മത്സരിച്ചത്. ബിജെപി യൂത്ത് വിംഗ് ജില്ലാ ഉപാധ്യക്ഷന് കൂടിയാണ് ഡി. കാര്ത്തിക്. Tags